Το υαλουρονικό οξύ που χρησιμοποιείται σαν filler είναι σχεδόν ίδιο με το μόριο που υπάρχει και στους ιστούς μας. Γι’ αυτό και είναι εξαιρετικά ασφαλές. Πρόκειται για μια ουσία που δεν προκαλεί φλεγμονές ή αλλεργίες. Εφόσον η έγχυσή του γίνει σωστά το μόνο που μπορεί να παρατηρηθεί είναι ένα ελαφρύ οίδημα ή μια εκχύμωση. Σε σπάνιες περιπτώσεις αν τοποθετηθεί σε λάθος σημείο ή εγχυθεί υπερβολική ποσότητα πιθανόν να παρατηρηθεί κάποια παραμόρφωση. Αλλά και σε αυτή την περίπτωση ή αν το αποτέλεσμα δεν είναι το αναμενόμενο, το δέρμα μπορεί να επανέρθει με τη χρήση του αντιδότου. Ως αντίδοτο χρησιμοποιείται η υαλουρονιδάση σε υγρή μορφή η οποία μπορεί να διασπάσει το υαλουρονικό οξύ σε αμινοξέα, τα οποία στη συνέχεια απορροφώνται από τον ίδιο τον οργανισμό. Κάποιες κατηγορίες ασθενών που πάσχουν από αυτοάνοσα νοσήματα ή λαμβάνουν ανοσοκατασταλτικές αγωγές, έχουν μη αναμενόμενες αντιδράσεις στα υλικά έγχυσης. Πιθανότητα σχηματισμού κοκκιώματος (αντίδραση τύπου ξένου σώματος) είναι υπαρκτές σε άτομα αυτών των κατηγοριών. Να τονίσουμε βέβαια ότι η έγχυση πρέπει να γίνεται πάντα από ειδικούς που αντιλαμβάνονται τη δράση και τις ιδιότητες του υαλουρονικού οξέος, ενώ παράλληλα γνωρίζουν την ανατομία του προσώπου και του σώματος, ώστε να έχουμε ένα άριστο αποτέλεσμα.